<classify> Katibu Mkuu wa Chama cha Ngumi za Kulipwa Tanzania PST Antony Rutta aliliambia gazeti hili jana kuwa pambano hilo lilikuwa lifanyike Jumamosi lakini kutokana na mchezo huo wa soka kugusa watu wengi wamesogeza hadi Jumapili, mchezo utakaopigwa kwenye ukumbi wa Friends Corner.Alisema licha ya kuwa ni pambano linalogusa wengi, walihofia kukosa mashabiki kwa kuwa wengi watakwenda kutazama mpira.Kutokana na jinsi ambavyo mechi ya Simba na Yanga ina ukubwa wa mashabiki wengi tumeona kuna haja ya kusogeza pambano ili kutoa fursa kwa mashabiki wetu kwenda kutazama mechi kisha siku inayofuata waje kuona pambano,alisema.Rutta alisema mabondia wote wawili wanaendelea na mazoezi kila mmoja akimtambia mwenzake kuwa ataonyesha uwezo wa hali ya juu.Alihimiza mashabiki wa mchezo huo kujitokeza katika pambano hilo la Jumapili na kuona jinsi ambavyo mabondia hao wakionyeshana umwamba.Segu mwenye makazi Morogoro ameshacheza mapambano 22 ambapo kati ya hayo ameshinda 16, amepoteza matano, na sare moja.Kwa upande wa Mfaume amecheza mapambano 10 na kati ya hayo ameshinda nane, akipoteza moja na sare moja.  <topic>: MICHEZO 